《途次偶成》
清代·郭柏荫

匆匆捧檄究何官，短后装成笑据鞍。人海故交星错落，关山独夜月团栾。

枕边诗句移镫录，剑背霜花带酒弹。地势渐南风渐北，征裘不暖不加寒。

作者简介：（?—1884）清福建侯官人，字远堂。道光十二年进士。授编修。咸丰间会办本省团练，擢郎中。同治间历官江苏、广西、湖北巡抚，署湖广总督，曾镇压京山会党。旋以病乞归。